Urvašė

Urvašė () – senovės indų mitologijoje – dangiškoji nimfa (apsara). Minima jau Rigvedoje (V 41, 19; X 95, 17). Pasak vieno pasakojimo, Urvašė, kaip ir visos apsaros, buvo Brahmos duktė, pasak kito – ji gimusi iš Narajanos pilvo. Savo grožiu Urvašė pakerėjusi ir dangaus dievus, ir daugelį išminčių. Pasak Ramajanos (VII 56, 57), iš Mitros-Varunos sėklos, kuri ištryškusi dievui išvydus Urvašę, gimę rišiai Agastja ir Vasištha. Už tai Mitra prakeikęs gundytoją, kad ši turėtų gyventi žemėje. Čia ją įsimylėjęs mirtingasis Purūravasas ir susilaukęs su ja 6 ar 8 sūnų (Mėnulio dinastijos valdovų). Pasak Mahabharatos (III 45-46) Urvašė bandžiusi suvilioti Ardžuną, kuomet šis lankęsis danguje pas Indrą. Tačiau Ardžuna atmetė jos viliones, nes būdama Purūravaso žmona, ji esanti ir jo giminės pradininkė. Užtai Urvašė prakeikusi Ardžuną likti nevaisingu, tačiau Indra sutrumpino jos prakeiksmo trukmę.

Vardas Urvaśī aiškinamas kaip *uru-váśi- „stipraus (plataus) geismo“.Manfred Mayrhofer. Kutzgefaßtes etymologisches Wörterbuch des Altindischen. t. I. Heidelberg: Carl Winter Universitätsverlag, 1956–1980. // p. 110. Kitur manoma, kad vardas neindoeuropietiškos kilmės.Jamanadas, K. (2007). Devadasis: Ancient to Modern. Kalpaz Publications.

 Šaltiniai 

Kategorija:Indų mitologija
Kategorija:Hinduizmo pusdieviai